text: Cléomadès courtoisement
   Les trois puceles erranment
   L'une après l'autre salua.
   À chascune moult agréa
   La maniere k'en lui véoient ;
   Son sens et sa biauté prisoient.
   Tout V s'assisent ou praël ;
   Ne croi k'ainc nus veïst si bel.
   Moult ont Cléomadès trouvé
   Courtois et à point emparlé ;
   Folio14r
   Car sages fu et entendans,
   Et tous jours à honnour tendans,
   Et par tout aidier se savoit
   Si bien que miex ne convenoit.
  